TEAMG คว้างานที่ปรึกษาโครงการก่อสร้างทางวิ่ง-ทางขับที่ 2 สนามบินอู่ตะเภา
TEAMG คว้างานที่ปรึกษาโครงการก่อสร้างทางวิ่ง-ทางขับที่ 2 สนามบินอู่ตะเภา
TEAMG คว้างานที่ปรึกษาโครงการก่อสร้างทางวิ่ง-ทางขับที่ 2 สนามบินอู่ตะเภา
30 ก.ย. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ระบุว่า เมื่อวันที่ 27 ก.ย. บริษัทได้ลงนามในสัญญาจ้างที่ปรึกษาบริหารโครงการก่อสร้างทางวิ่งและทางขับที่ 2 ของท่าอากาศยานนานาชาติอู่ตะเภา จากกองทัพเรือ มีระยะเวลาดำเนินการ 52 เดือน
โดยโครงการนี้มีวัตถุประสงค์เพื่อเพิ่มขีดความสามารถในการรองรับผู้โดยสารของท่าอากาศยานอู่ตะเภาเป็น 60 ล้านคน/ปี และเพิ่มขีดความสามารถในการรองรับปริมาณสินค้าที่จะเพิ่มขึ้น จากการพัฒนาเชิงพาณิชย์และอุตสาหกรรม รวมทั้งเป็นตัวขับเคลื่อนการพัฒนาโครงการเขตพัฒนาพิเศษภาคตะวันออก (Eastern Economic Corridor: EEC) ของประเทศไทย ตลอดจนสนับสนุนการเป็นศูนย์กลางการบินของไทยในภูมิภาคนี้